Source: http://www.legex.ro/Ordin-1-2012-117924.aspx
Timestamp: 2019-08-17 13:36:09+00:00
Document Index: 27696430

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6']

Ordinul 1/2012 | Legislatie gratuita
Ordin 1 2012 aproba Metodologie 2012
Ordin 1 2012 abrogă Ordin 4 2008
Ordin 1 2012 abrogă Metodologie 2008
Ordinul Nr.1 din 11.01.2012
privind aprobarea Normelor metodologice referitoare la modelele raportărilor periodice pentru necesităţi de analiză a stabilităţii financiare, aplicabile instituţiilor de credit
ACT PUBLICAT ÎN MONITORUL OFICIAL NR. 55 din 24 ianuarie 2012
Având în vedere prevederile art. 49 din Legea nr. 312/2004 privind Statutul Băncii Naţionale a României, ale art. 2 din Ordinul Băncii Naţionale a României nr. 9/2010 privind aplicarea Standardelor Internaţionale de Raportare Financiară de către instituţiile de credit, ca bază a contabilităţii şi pentru întocmirea de situaţii financiare anuale individuale, începând cu exerciţiul financiar al anului 2012, ale pct. 196 din anexa nr. 1 la Ordinul Băncii Naţionale a României nr. 27/2010 pentru aprobarea Reglementărilor contabile conforme cu Standardele Internaţionale de Raportare Financiară, aplicabile instituţiilor de credit,în temeiul art. 48 din Legea nr. 312/2004,Banca Naţională a României emite următorul ordin: Articolul 1(1) Se aprobă Normele metodologice referitoare la modelele raportărilor periodice pentru necesităţi de analiză a stabilităţii financiare, aplicabile instituţiilor de credit, prevăzute în anexa care face parte integrantă din prezentul ordin.(2) Normele metodologice referitoare la modelele raportărilor periodice prevăzute la alin. (1) se aplică următoarelor entităţi, denumite în înţelesul prezentului ordin instituţii de credit:a)bănci persoane juridice române; b)organizaţii cooperatiste de credit; c)bănci de economisire şi creditare în domeniul locativ; d)bănci de credit ipotecar; e)sucursale din România ale instituţiilor de credit străine, înscrise în Registrul instituţiilor de credit potrivit prevederilor art. 417 din Ordonanţa de urgenţă a Guvernului nr. 99/2006 privind instituţiile de credit şi adecvarea capitalului, aprobată cu modificări şi completări prin Legea nr. 227/2007, cu modificările şi completările ulterioare. (3) Prevederile prezentului ordin se aplică instituţiilor de credit începând cu raportarea periodică întocmită pentru trimestrul I al anului 2012, care va cuprinde date privind activele şi datoriile bilanţiere existente în sold la sfârşitul respectivului trimestru. Articolul 2(1) Instituţiile de credit au obligaţia să întocmească trimestrial raportările periodice pentru necesităţi de analiză a stabilităţii financiare în conformitate cu normele metodologice aprobate prin prezentul ordin.(2) Raportările periodice se transmit în formatul electronic comunicat de Banca Naţională a României, prin intermediul Sistemului informatic de raportare către Banca Naţională a României (SIRBNR), în conformitate cu Norma Băncii Naţionale a României nr. 15/2006 privind transmiterea indicatorilor primari prin intermediul Sistemului informatic de raportare către Banca Naţională a României, cu modificările şi completările ulterioare. Articolul 3Raportările periodice se transmit la termenele stabilite prin normele metodologice aprobate prin prezentul ordin. Articolul 4Nerespectarea prevederilor prezentului ordin atrage aplicarea sancţiunilor sau instituirea măsurilor prevăzute de art. 226 şi, respectiv, de art. 229 din Ordonanţa de urgenţă a Guvernului nr. 99/2006, aprobată cu modificări şi completări prin Legea nr. 227/2007, cu modificările şi completările ulterioare. Articolul 5Prezentul ordin se publică în Monitorul Oficial al României, Partea I. Articolul 6La data intrării în vigoare a prezentului ordin se abrogă Ordinul Băncii Naţionale a României nr. 4/2008 pentru aprobarea Normelor metodologice privind modelele raportărilor periodice, aplicabile instituţiilor de credit pentru necesităţi de stabilitate financiară, publicat în Monitorul Oficial al României, Partea I, nr. 611 din 19 august 2008, precum şi orice alte prevederi contrare prevederilor prezentului ordin. Preşedintele Consiliului de administraţie al Băncii Naţionale a României, Mugur Constantin Isărescu ANEXĂ Norme metodologice referitoare la modelele raportărilor periodice pentru necesităţi de analiză a stabilităţii financiare, aplicabile instituţiilor de credit
COMENTARII la Ordinul 1/2012
Momentan nu exista niciun comentariu la Ordinul 1 din 2012
Alte acte pe aceeaşi temă cu Ordin 1/2012
Metodologie 2012
Ordin 4 2008
Metodologie 2008